पाएं अपने शहर की ताज़ा ख़बरें और फ्री ई-पेपरडाउनलोड करें
सरमेरा थाना क्षेत्र के गोवा काजीचक गांव से 3 दिनों पूर्व गायब किशोर का शव गांव के ही खंधा में मिलने से इलाके में सनसनी फैल गई। बदमाशों ने किशोर की गला रेतने के बाद दोनों आंखें निकाल और हाथ तोड़ कर शव को जमीन में दफन कर दिया था। मृतक बसंत पासवान का 12 वर्षीय पुत्र देवेंद्र पासवान है। मृतक के परिजनों ने बताया कि कुछ दिनों पूर्व ही गांव में ग्रामता पूजा हुआ था। इस दौरान गांव के ही जीतू पासवान से भोज के दौरान विवाद हुआ था।
जीतू ने दी थी हत्या की धमकी
इसी विवाद में जीतू पासवान ने उसके पुत्र की हत्या करने की धमकी दी थी। इस मामले में दोनों पक्षों के बीच पूर्व में थाने में सुलाह भी कराया गया था। लेकिन सुलह से जीतू नाराज था। बुधवार की दोपहर करीब 4 बजे जब आंधी तूफान आया उसी वक्त उसने अपने सहयोगियों के साथ देवेंद्र का अपहरण कर गांव से दूर खंधा में लेकर चला गया। जहां हत्या करने के बाद उसके शव को दफन कर दिया। इस दौरान परिजन खोजबीन कर रहे थे। इसी बीच खंधे में शव मिलने की सूचना पर जब ग्रामीण वहां पहुंचकर देखा तो शव की पहचान देवेंद्र पासवान के पुत्र के रूप में की गई। थानाध्यक्ष राकेश कुमार ने बताया कि तीन दिनों पूर्व ही मृतक के पिता बसंत पासवान द्वारा गुमशुदगी का मामला दर्ज कराया गया था। जिसमें किसी को आरोपित नहीं किया गया था। शव मिलने के बाद गांव के एक नामजद समेत कुछ अज्ञात के विरुद्ध अपहरण कर हत्या करने का मामला दर्ज कराया गया है। जल्द ही गिरफ्तार कर लिया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn